Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 1 Pv 328/11/6601	Banská Bystrica, 22.4.2013
EEČ : 2-45-82-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 224/2010 Zbierky zákonov

Rozhodol: 	prokurátorka Okresnej prokuratúry Banská Bystrica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 13.3.2012, spisová značka 1 Pv 328/11/6601, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
že v období od 19.10.2010 do 10.5.20111 v XXXXX, okres XXXXX v tu nachádzajúcom sa odbernom mieste č. XXXXX spoločnosť XXXXX odoberal plyn v množstve 466 m3 napriek tomu, že 19.10.2010 bola s predmetnou spoločnosťou  ukončená zmluva o odbere plynu, ktorého odber podlieha spoplatneniu na základe osobitného predpisu, čím týmto konaním spôsobil pre spoločnosť XXXXX, XXXXX, IČO:XXXXX škodu vo výške 279,60 €.

Uznesením prokurátora Okresnej prokuratúry XXXXX zo dňa 13.3.2012, spisová značka 1 Pv 328/11/6601, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
XXXXX prokuratúry v  Banskej Bystrici uznesením sp. zn. 1 Pv 328/11-20 zo dňa 13.3.2012 postupom podľa § 216 ods. 1 Tr. poriadku podmienečne zastavil trestné stíhanie obvineného XXXXX, nar. XXXXX pre prečin krádeže podľa  § 212 ods. 2 písm. e) Tr. zákona , ktorého sa dopustil na tom skutkovom základe, že v období od 19.10.2010 do 10.5.20111 v XXXXX, okres XXXXX v tu nachádzajúcom sa odbernom mieste č. XXXXX spoločnosť XXXXX odoberal plyn v množstve 466 m3 napriek tomu, že 19.10.2010 bola s predmetnou spoločnosťou  ukončená zmluva o odbere plynu, ktorého odber podlieha spoplatneniu na základe osobitného predpisu, čím týmto konaním spôsobil pre spoločnosť XXXXX, XXXXX, IČO:XXXXX škodu vo výške 279,60 €.

	Podľa § 216 ods. 2 Tr. poriadku bola obvinenému XXXXX určená skúšobná doba v trvaní 12 mesiacov. Skúšobná doba začala plynúť dňa 26.3.2012  a uplynula dňom 26.3.2013.

	Po uplynutí skúšobnej doby bolo zistené, že počas jej plynutia viedol obvinený riadny život, nespáchal žiaden skutok, ktorý by napĺňal zákonné znaky skutkovej podstaty trestného činu, nebol v období skúšobnej doby podmienečného zastavenia ani trestne stíhaný.

	Na základe uvedených skutočností je možné vyvodiť záver, že samotné trestné stíhanie obvineného XXXXX  postačilo na jeho prevýchovu. Preto som rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexandra Jelšovská
prokurátorka